21. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 172 της 25 Νοεμ./ 8 Δεκ. 1961 (ΦΕΚ Α΄ 226) Περί εκδόσεως διαβατηρίων εις τινας κατηρορίας προσώπων κατά παρέκκλισιν των διατάξεων του Νόμ. 4173/1961 και περί ενεργείας κρατήσεων υπέρ του Τ.Α.Δ.Κ.Υ. επί των επί ταις εορταίς των Χριστουγέννων και του Πάσχα χορηγουμένων βοηθημάτων. Εκυρώθη δια του άρθρ. 98 Ν.Δ. 4260/1962 (τόμ. 2 σελ. 42,05). Λαβόν υπ’ όψιν εισήγησιν του επί των Εσωτερικών Υπουργού,αποφασίζει: Α΄.Επιτρέπεται εις τας αρμοδίας διοικητικάς αρχάς δικαιοδοσίας του Υπουργείου Εσωτερικών όπως, κατά παρέκκλισιν των διατάξεων της παρ. 4 του άρθρ. 2 του Νόμ. 4173/1961 «περί τροποποιήσεως, συμπληρώσεως και καταργήσεως διατάξεων της περί εκλογής βουλευτών νομοθεσίας», προέρχωνται (κατά την κρίσιν των), εις την έκδοσιν διαβατηρίων εις πρόσωπα υπαγόμενα εις τινα των επομένων κατηγοριών: α)Εις τους μεταβαίνοντας εις το Εξωτερικόν, λόγω σοβαράς και επειγούσης καταστάσεως υγείας, βεβαιουμένης υπευθύνως υπό (διακεκριμένου) ιατρού καθηγητού Πανεπιστημίου ή Διευθυντού Κλινικής εις δημόσιον ή δημοτικόν ή Νομικού Προσώπου Νοσοκομείον. Αι εντός ( ) λέξεις διεγράφησαν δια της παρ. 2 άρθρ. 98 Ν.Δ. 4260/1962 (τόμ. 2 σελ. 42,07). Εν τη περιπτώσει ταύτη δύναται να επεκταθή η εξαίρεσις και επί των συνοδών προσώπων του ασθενούς. β)Εις τους μετανάστας γενικώς. γ)Εις τους εργάτας τους μεταβαίνοντας εις τα Κράτη της Ευρώπης δι’ εργασίαν και εφ’ όσον έχουν εξασφαλισμένην την εκείθε εύρεσιν εργασίας, προσηκόντως αποδεδειγμένην υπό των οικείων αρχών. Εν τη περιπτώσει ταύτη υπάγονται οι εργαζόμενοι εις τ’ ανωτέρω Κράτη εργάται, οι επανερχόμενοι εν Ελλάδι προσωρινώς λόγω ανάγκης των ή επ’ αδεία. δ)Εις τους μονίμους κατοίκους Εξωτερικού και ως τοιούτος θεωρείται ο έχων συνεχή διαμονήν εν τω Εξωτερικώ υπέρ την τριετίαν. ε)Εις τους σπουδαστάς των εν τω Εξωτερικώ Ανωτάτων Σχολών, εφ’ όσον κατά τον χρόνον της αναθεωρήσεως των εκλογικών καταλόγων ή της διενεργείας των εκλογών δεν ευρίσκοντο εν Ελλάδι. ς)Εις τους αθλητάς τους μεταβαίνοντας ομαδικώς εις το Εξωτερικόν ίνα λάβουν μέρος εις αθλητικούς αγώνας, και ζ)Εις τους δημοσιογράφους τους μεταβαίνοντας εις το Εξωτερικόν επί δημοσιογραφική αποστολή, τη εγγράφω βεβαιώσει της Γενικής Διευθύνσεως Τύπου της Προεδρίας της Κυβερνήσεως. Β΄.Τα επί ταις εορταίς των Χριστουγέννων και Πάσχα επιδόματα των ησφαλισμένων εις το Ταμείον Ασφαλίσεως Δημοτικών και Κοινοτικών Υπαλλήλων υπόκεινται εις την υπέρ αυτού κράτησιν την εκάστοτε νομίμως οριζομένων. Εις κράτησιν, την εκάστοτε νομίμως οριζομένην, υπέρ του Ταμείου Ασφαλίσεως Δημοτικών και Κοινοτικών Υπαλλήλων υπόκεινται τα, εις τους ησφαλισμένους εις το Ταμείον τούτο, πάσης φύσεως επιδόματα ως αι πάσης φύσεως αποζημιώσεις ή αμοιβαί εξ οιασδήποτε αιτίας προερχόμεναι, έξοδα κινήσεως ως και αι ημερήσιαι αποζημιώσεις των εκτός έδρας των ησφαλισμένων εις το Ταμείον τούτο. Η παρούσα κυρωθήσεται νομοθετικώς μερίμνη του επί των Εσωτερικών Υπουργού. 